Leijonien päävalmentajalla oli tunteet pinnassa pronssiottelun jälkeen.

Lauri Marjamäki itki kansainvälisessä lehdistötilaisuudessa.

Hän sanoi, ettei oikein tiedä, mitä pitäisi sanoa.

Neuvottoman oloinen Lauri Marjamäki itki kansainvälisessä lehdistötilaisuudessa MM-pronssiottelun jälkeen.

- En tiedä, mitä sanoa, Marjamäki totesi.

Hän aloitti puheenvuoronsa onnittelemalla pronssit napannutta Team Russiaa. Sen jälkeen miehen ääni hieman sortui ja silmäkulmat kostuivat.

- Olen ylpeä tästä joukkueesta. Ollaan tällaisessa turnauksessa neljän joukossa. Joukkue osoitti jälleen kerran tänään, miten suuri se on. Nousimme jälleen kerran, mutta se ei ihan riittänyt.